বোয়ালখালী উপজেলা আওয়ামী স্বেচ্ছাসেবক লীগের উদ্যোগে ও ডেমোক্রেসি ইন্টারন্যাশনালের সহযোগিতায় রাজনৈতিক নেতৃত্ব বিকাশে প্রশিক্ষণ কর্মশালা ডেমোক্রেসি ইন্টারন্যাশনালের আঞ্চলিক কার্যালয়ে অনুষ্ঠিত হয়। উপজেলা স্বেচ্ছাসেবক লীগের সভাপতি মিজানুর রহমান সেলিমের সভাপতিত্বে ও আওয়ামী লীগের মাস্টার ট্রেইনার ও চট্টগ্রাম দক্ষিণ জেলা স্বেচ্ছাসেবক লীগ নেতা প্রকৌশলী সনাতন চক্রবর্তী বিজয়ের সঞ্চালনায় কর্মশালায় প্রধান অতিথি ছিলেন চট্টগ্রাম দক্ষিণ জেলা আওয়ামী লীগের সাধারণ সম্পাদক ও আওয়ামী স্বেচ্ছাসেবক লীগের কেন্দ্রীয় সহ সভাপতি মফিজুর রহমান। কর্মশালায় উপস্থিত ছিলেন বোয়ালখালী উপজেলা আওয়ামী স্বেচ্ছাসেবক লীগের সহ সভাপতি আবছার খান, যুগ্ন সম্পাদক মো: এরশাদ, সাংগঠনিক সম্পাদক নজরুল ইসলাম সোহেল, বোয়ালখালী পৌরসভা স্বেচ্ছাসেবক লীগের সভাপতি মাঈনুদ্দীন বাদল, সাধারন সম্পাদক মো: সেলিম, পোপাদিয়া ইউনিয়ন সভাপতি মুজিবদ্দৌলা মুজিব, সাধারন সম্পাদক সমির নাথ, খরনদ্বীপ ইউনিয়ন সভাপতি মো: লোকমান, সাধারন সম্পাদক মো: ফারুক, মো সাজ্জাদ প্রমুখ। কর্মশালায় চট্টগ্রাম দক্ষিণ জেলা আওয়ামী লীগের সাধারণ সম্পাদক মফিজুর রহমান বলেন, রাজনৈতিক নেতৃত্ব বিকাশে প্রশিক্ষণের বিকল্প নেই। নেতৃত্ব একটা শিল্প; প্রভাবিত করার শিল্প। রাজনৈতিক নেতৃত্বের প্রকৃতি হতে হবে উদারনৈতিক, সংকীর্ণমনা নয়। একজন ভালো নেতার আরেকটি গুরুত্বপূর্ণ গুণ হলো মানুষের প্রতি তার সহমর্মিতা ও সমবেদনা এবং অন্যদের দুঃখ-কষ্ট অনুধাবন করতে পারার ক্ষমতা। রাজনীতিতে নেতার সঙ্গে কর্মীর সম্পর্ক হবে আদর্শভিত্তিক।